
Փաստերը․

Ա-ն մեղադրվում էր ծանր հանցագործություն կատարելու մեջ: Նրա նկատմամբ ընտրվել է խափանման միջոց կալանքը: Դատաքննության փուլում Ա-ի պաշտպանը միջնորդել է վերացնել խափանման միջոց կալանքը և նրան ազատ արձակել, քանի որ բացակայում էր Ա-ի կողմից հանցագործություն կատարելու հիմնավոր կասկածը: Այդ նպատակով պաշտպանն իր միջնորդության մեջ ներկայացրել է կոնկրետ փաստեր և ապացույցներ Ա-ի կողմից հանցագործություն կատարելու հիմնավոր կասկածի բացակայության մասին: Կալանքի օրինականության դատական ստուգման նիստում դատավորը հրաժարվել է քննել հիմնավոր կասկածի մասին ապացույցները և փաստերը` պատճառաբանելով, որ կալանքի օրինականության դատական ստուգման վարույթում մեղքի մասին հարց չի քննվում և որ դատարանը կարող է քննել միայն ՀՀ քրեական դատավարության օրենսգրքի 135-րդ հոդվածով սահմանված կալանքի հիմքերը. փախուստի դիմելու, նոր հացագործություն կատարելու կամ քննությունը խոչընդոտելու ենթադրություններին առնչվող փաստերը: 



Հարց.  

Արդյո՞ք «հիմնավոր կասկածի» մասին հարցին չանդրադառնալով դատավորը թույլ է տվել կալանքի օրինականության դատական ստուգման վարույթի պահանջի խախտում:

Փաստերը․

Ա-ն բերման է ենթարկվել ոստիկանություն գողություն կատարելու կասկածանքով 2008թ. սեպտեմբերի 8-ին ժամը 09:00-ին: Նույն օրը ժամը 23:00-ին կազմվել է ձերբակալման արձանագրություն: Նրա նկատմամբ որպես խափանման միջոց կիրառելու մասին միջնորդությունը դատարան է ներկայացվել 2009 թվականի սեպտեմբերի 11-ին՝ ժամը 19:00-ի սահմաններում, իսկ կալանավորումը որպես խափանման միջոց ընտրվել է ժամը 21:00-ի սահմաններում՝ այսինքն Ա-ն  դատավորի մոտ էր տարվել արգելանքի վերցվելու պահից 82-ժամ հետո: 

Հարց. 

Իրավունք ուներ արդյոք դատարանը քննել կալանավորման մասին հարցը այնպիսի հանգամանքներում, երբ անազատության մեջ պահվելու առավելագույն ժամկետը՝ 72 ժամն արդեն լրացել էր: 

Փաստերը․

Ա-ն բերման է ենթարկվել ոստիկանություն գողություն կատարելու կասկածանքով 2008թ. առավոտյան ժամը 09:00-ին: Երեք ժամ հետո՝ ժամը 12:00-ին կազմվել է ձերբակալման արձանագրություն, որի մասին Ա-ին հայտարարվել է հինգ ժամ հետո՝ ժամը 17:00-ին:

Հարց․ 

Արդյոք Ա-ն գտնվել է անօրինական ազատությունից զրկված կարգավիճակում, եթե այո, քանի ժամ է դա տևել։ 

Փաստերը․

Ավարտվել է քրեական գործով նախաքննությունը և քրեական գործն ուղարկվել է դատարան: Նախաքննության ավարտի հետ միասին ավարտվել է նաև խափանման միջոց կալանքի ժամկետը: ՀՀ քրեական դատավարության 138 հոդվածի 3-րդ մասի համաձայն` դատախազի կողմից քրեական գործը դատարան ուղարկելու օրվանից կասեցվում է խափանման միջոց կալանքի ժամկետի ընթացքը: Դատարանը քրեական գործն ընդունել է վարույթ և 3 օր հետո կայացրել է որոշում գործը դատական քննության նշանակելու մասին, որում անդրադարձել է նաև խափանման միջոց կալանքի հարցին և որոշել է կալանքը թողնել անփոփոխ: 


Հարց. 

Ինչպե՞ս կմեկնաբանի եվրոպական դատարանը նման իրավիճակը.

Փաստերը

Անձը բերման է ենթարկվել հանցագործության կատարած լինելու հիմնավոր կասկածի հիմքով: Երեք ժամ պահվել է արգելանքի տակ, որից հետո կազմվել է ձերբակալման արձանագրություն: Անազատության առաջին երեք ժամերի ընթացքում նրան թույլ չի տրվել հաղորդակցվել իր փաստաբանի և իր հարազատների հետ: 

Հարց․ 

Արդյոք առաջին երեք ժամվա ընթացքում ազատությունից զրկելը եղել է օրինական՝ Կոնվենցիայի իմաստով և ՀՀ Սահմանադրության ու ՀՀ քրեական դատավարության օրենսդրության իմաստով

Փաստերը․ 

Անձը բերման է ենթարկվել 01/04/2011թ. ժամը 22:30-ին, դատավորի մոտ է տարվել 04/04/2011թ. ժամը 22:00-ին, դատական նիստը ավարտվել է ժամը 24:00-ին և դատարանը որոշել է կիրառել խափանման միջոց կալանք: Այդ ընթացքում դատարանի դահլիճում անձը պահվել է ճաղավանդակի մեջ և ազատ չի արձակվել: 


Հարց․ 

Արդյոք անձը պահվել է անօրինական անազատության մեջ։	

Փաստերը.

Անձը հրավիրվել է դատարան որպես վկա ցուցմունք տալու նպատակով, սակայն դատական նիստի սկսելը ձգձվում էր անորոշ ժամանակով: Վկան ցանկացել է լքել դատարանի շենքը, սակայն դատավորը հեռախոսով տեղեկացրել է դատական կարգադրիչներին, որպեսզի խնդրեն վկային սպասել կարգադրիչների սենյակում և որ կալանավորին դատարանի շենք տեղափոխող մեքենան դեռ դուրս չի եկել կալանավայրից, սակայն ամենայն հավանականությամբ շուտով դուրս կգա և տեղ հասնելու պես դատական նիստը կսկսվի: Մի որոշ ժամանակ կարգադրիչների սենյակում սպասելուց հետո վկան ցանկացել է լքել նրանց սենյակը և դատարանի շենքը, սակայն կարգադրիչները հայտարարել են, որ իրենք պարտավոր են կատարել դատավորի հրահանգը և որ մեքենան կալանավայրից արդեն դուրս է եկել և շուտով կհասնի դատարանի շենք:  

Հարց․ 

Մեկնաբանեք նշված իրավիճակը. կարելի՞ է ասել, որ վկան գտնվել է անազատության մեջ: 

Փաստերը

ՀՀ օրենսդրությամբ դատական փուլում կալանքի ժամկետները չեն կարգավորվում: Գործը նախաքննական մարմնից ընդունելիս և դատական քննության նշանակելու մասին որոշում կայացնելիս դատավորն անդրադարձել է նաև խափանման միջոց կալանքի հարցին և որոշել. «Խափանման միջոցը թողնել անփոփոխ»: 

Հարց․

Ինչ համակարգային խնդիրն է բարձրացնում կալանքի մասին որոշում կայացնելու նման պրակտիկան, 

· արդյոք այդ պրակտիկան հակասում է Եվրոպական կոնվենցիային, 

· արդյոք նման պրակտիկան հակասում է ՀՀ օրենսդրությանը,

· արդյոք նման պրակտիկան հակասում է ՀՀ օրենսդրությանը։

Արդյոք ՀՀ օրենսդրությունը թույլ է տալիս անձին բերման ենթարկել ոստիկանություն որպես ոչ-կասկածյալ՝ այնտեղ նրան հարցաքննելու ու պահելու նպատակով:

· եթե այո, արդյո՞ք նման ինստիտուտը համահունչ է Կոնվենցիայի 5-րդ հոդվածի դրույթների հետ: 

· Եթե ոչ, արդյոք բերման ենթարկելը կարելի է համարել ազատությունից զրկել:  

Փաստերը․

ԱՄՆ քաղաքացին ունի ՀՀ-ում մշտական բնակության կացության քարտ: ՀՀ տարածք մուտք է գործել ՀՀ կացության քարտով: Երեկոյան նրա բնակարան են այցելել ոստիկանները և հայտնել, որ փնտրում են նրա եղբորը, ով կասկածվում էր առանձնապես խոշոր չափերի թմրանյութերի արտադրության և իրացման մեջ: ԱՄՆ քաղաքացին հայտնել է, որ չգիտի թե որտեղ է գտնվում եղբայրը: Ոստիկանները նրան առաջարկել են իրենց հետ գնալ ոստիկանություն բացատրություն տալու նպատակով: Վերելակում նրան հարցրել են, թե արդյոք նա օգտագործել է թմրանյութ, որին վերջինս պատասխանել է, որ մինչև Հայաստանի գալը Մոսկվայում օգտագործել է թմրանյութ: Ոստիկանները նրան տարել են նարկոդիսպանսեր տոքսիկոքիմիական փորձաքննության, իսկ այնուհետև տարել են ոստիկանություն, որտեղ պահել են երեք ժամ: Այդ ընթացքում նրան հարցաքննել են իր եղբոր մասին, մասնավորապես, թե երբ է տեսել եղբորը վերջին անգամ, արդյոք վերջին օրերին զանգահարել է իրեն, որտեղ կարող է նա գտնվել, և այլն: ՀՔԾ-ից բաց թողնելուց առաջ քննիչը հայտնել է, որ նրա կացության քարտը կմնա իրենց մոտ՝ մինչև տոքսիկոքիմիական փորձաքննության ստացվելը: 

Հարց․ 

Վերլուծեք նշված իրավիճակը: Արդյոք տեղի է ունեցել ԱՄՆ քաղաքացու իրավունքների խախտում, եթե այո՝ որ իրավունքների:   

Փաստերը․ 

[bookmark: p_8_first_criminal_file]Ոստիկանության բաժանմունք հաղորդում է ստացվել քաղաքացի Գ-ից այն մասին, որ Ցայգ¦ ընկերության գրասենյակի աշխատակից Ա-Ý իր և իր ընտանիքի հասցեին հնչեցրել է  սպառնալիքներ իրենից գումար շորթելու նպատակով: Նա այնուհետև հայտնել է, որ Ա-ն հանդիպել է իր հետ և իրեն հարկադրել է ստորագրել մի ստացական, որի համաձայն իբր Գ-ն պարտքով գումար է վերցրած եղել իր ընկերությունից, որը պետք է վերադարձնի: Այնուհետև հայտնել է, որ Ա.-ն իրեն ապօրինի մեկ օր պահել է իր գրասենյակում` փակի տակ: Հաղորդումը գրանցվել է ԿՀԴՊԳՎ աշխատակցի կողմից։ 
Ոստիկանությունը կայացրել է Գ-ի հաղորդման հիման վրա քրեական գործ հարուցելու մասին որոշում, որում որպես հիմք նշվել է հետևյալը. §տուժողի կողմից կասկածյալն ուղղակիորեն մատնանշվել է որպես հանցագործությունը կատար³ծ անձ. Ինչպես նաև հիմքեր կան ենթադրելու, որ կասկածյալը կարող է ճնշում գործադրել տուժողի և վկաների վրա¦։  
Քննիչը դատարանին միջնորդել է կալանք կիրառելու մասին՝ նրան մեղադրելով Գ-ին ապօրինի ազատազրկելու և շորթման ենթարկելու մեջ՝ վերջինիցս 1․000 ԱՄՆ դոլար ստանալու նպատակով։ Դատարանը բավարարել է միջնորդությունը: 


	
Ð³ñó

Արդյո±ք կալանքի համար առկա էր հանցագործություն կատարելու հիմնավոր կասկած` Կոնվենցիայի 5-րդ հոդվածի առաջին մասի գ-կետի իմաստով և ՀՀ սահմանադրության 16-րդ հոդվածի 4-րդ կետի իմաստով:

Անձը վերցվել է արգելանքի 5-րդ հոդվածի 1-ին մասի գ-կետի հիմքով 2003թ. ապրիլի 1-ին: Նրա նկատմամբ կիրառվել է խափանման միջոց կալանք: Առաջին ատյանում դատաքննությունն ավարտվել է 2005թ. նոյեմբերի 1-ին և անձը դատապարտվել է: Դատավճիռը բողոքարկվել է վերաքննիչ և վճռաբեկ դատարան: Այդ ընթացքում անձը շարունակել է պահվել խափանման միջոց կալանքի տակ: Դատաքննություն ամբողջությամբ ավարտվել է 2006թ. հունիսի 1-ին վճռաբեկ դատարանի որոշումով, որով առաջին ատյանի դատարանի որոշումը թողնվել է ուժի մեջ, իսկ դատապարտյալն ազատ է արձակվել դատարանի դահլիճից պատժի ժամկետն ամբողջությամբ կրելու հիմքով: 

Դուք ցանկանում եք վիճարկել կալանքի ամբողջ ժամկետի օրինականության հարցը եվրոպական դատարանում: Կոնվենցիայի 5-րդ հոդվածի ո՞ր դրույթների ներքո կարող եք վիճարկել կալանքի ժամկետները և այդ առումով ինչպե՞ս կբաժանեք կալանքի ժամկետները: 

